ไทยพบผู้ติดเชื้อ “โควิด” เพิ่ม 8 ราย มาจาก 5 ประเทศ ดันยอดป่วยสะสม 3,583 คน
"ศบค." เผยไทยพบผู้ติดเชื้อ "โควิด" เพิ่ม 8 ราย มาจาก 5 ประเทศ "อินเดีย-สหรัฐอาหรับเอมิเรตส์-รัสเซีย-สหรัฐอเมริกา-ปากีสถาน" ดันยอดป่วยสะสม 3,583 คน
"ศบค." เผยไทยพบผู้ติดเชื้อ "โควิด" เพิ่ม 8 ราย มาจาก 5 ประเทศ "อินเดีย-สหรัฐอาหรับเอมิเรตส์-รัสเซีย-สหรัฐอเมริกา-ปากีสถาน" ดันยอดป่วยสะสม 3,583 คน
3 ต.ค. 2563

ศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) หรือ ศบค. รายงานสถานการณ์แพร่ระบาดของโรคโควิด-19 ประจำวันที่ 3 ต.ค.63 เมื่อเวลา 11.00 น. ระบุ ประเทศไทยพบผู้ติดเชื้อโควิด-19 รายใหม่เพิ่ม 8 ราย เป็นผู้ที่เดินทางมาจากต่างประเทศ และเข้าพักยังสถานที่เฝ้าระวังที่รัฐจัดให้ หรือ State Quarantine
ทั้งนี้ ทำให้จำนวนผู้ติดเชื้อยืนยันสะสม เพิ่มเป็น 3,583 ราย เป็นผู้ติดเชื้อในประเทศ 2,445 ราย​ และผู้ที่เดินทางมาจากต่างประเทศ เข้าพัก State Quarantine 645 ราย มีผู้ที่รักษาหายเพิ่ม 2 ราย รักษาหายแล้วรวม 3,386 ราย ยังรักษาอยู่ 138 ราย ไม่มีผู้เสียชีวิต จำนวนเสียชีวิตรวม ยังคงที่ 59 ราย
สำหรับผู้ติดเชื้อรายใหม่ 8 ราย จำนวนนี้เป็นผู้ที่เดินทางมาจากอินเดีย 2 ราย สหรัฐอาหรับเอมิเรตส์ 1 ราย รัสเซีย 1 ราย สหรัฐอเมริกา 3 ราย และปากีสถาน 1 ราย